     ไม่ได้มาทานอาหารร้านนี้ซะนาน เหมือนจะตกแต่งร้านใหม่ ทำด้านนอกซะสวยเชียว วันนี้คนเยอะหน่อย เพราะน่าจะเป็นเย็นวันอาทิตย์ แถมเมนูที่สั่งไม่ใช่แหนมเนืองเลยต้องรอนานหน่อย
     - ต้มจืดวุ้นเส้นเห็ดหอม หม้อนี้หมูน่าจะเป็นหมูเดียวกับหมูที่เอามาทำต้มแซ่บกระดูกอ่อน หมูเปื่อยนุ่มมากค่ะ รสกล่มกล่อมดี
     - ผัดผักรวมกุ้ง มาด้วยกุ้งแน่นๆตัวโต รสชาติกลางๆ ทานกะข้าวสวยกำลังอรร่อย แอบติงเล็กๆว่ารอบนี้ผักหั่นชิ้นใหญ่มาก และก้านคะน้าไม่ปอกเปลือก คนแก่เคี้ยวไม่ไหวกันเลยทีเดียว
     - ผัดฉ่าทะเล จานนี้ เค็มนำ หวานตาม เผ็ดถึงเครื่องอยู่ ถือว่ารสจัดได้ที่ กุ้งตัวโต ปลาหมึกชิ้นใหญ่ ทานกับข้าวสวยกำลังเหมาะ
     - ยำหมูยอ เปรี้ยวเผ็ดจัดจ้านเลย ตัวหมูยอหอมกลิ่นใบตองอ่อนๆ อร่อยดีค่ะ
     - เส้นหมี่หมูย่าง จานนี้รันทดสุสำหรับมื้อนี้ หมูย่างแห้งๆ และแอบมีกลิ่น น้ำจิ้มเปรี้ยวแปลกๆไปหน่อยเลยทานไม่หมด 
     ค่าเสียหายมื้อนี้ 580 บาท รวมข้าวสวย 1 โถ น้ำแข็ง 1 ถัง น้ำเปล่า 2 ขวด เทียบกับปริมาณก็โอเคอยู่น๊า